OpenLLM-France/wikimedia huggingface dataset:
# Gasteizko bandera

Gasteizko bandera :
| Erabilera | |
| Proportzioa | Arautu gabea |
| Erabakia | 2002/07/19 |
| Koloreak | Zuria Gorria |
Gasteizko banderak hondo zuria du, San Andresen gurutze gorri batek gurutzatuta. Aipatutako banderaren erdigunean hiriaren armarria dago.
Gasteizko bandera Udaletxearen egoitzan ikus dezakegu, Euskal Herriko bandera den ikurrina eta Espainiako banderarekin batera. Horretaz gain, udalak antolatutako ekitaldietan ikusteko moduan egon behar du hiriaren banderak.

## Erreferentziak

* ↑ «Vitoria-Gasteizko Udalaren web-orria - Vitoria-Gasteizko Udaleko Protokolo Araudia» www.vitoria-gasteiz.org (Noiz kontsultatua: 2019-05-22).

## Ikus, gainera

* Arabako bandera
* Arabako armarria

## Kanpo estekak

* Datuak: Q5718846
# Gasteizko Ingeniaritza Eskola

Gasteizko Ingeniaritza Eskola Euskal Herriko Unibertsitateko zentroa da, EHUko Arabako Campusean.

## Eratzea, historia

1959. urtean sortu zen.

## Titulazioak

Eskolak ondoko graduak eskaintzen ditu:
* Ingeniaritza Mekanikoko Gradua.
* Ingeniaritza Elektroniko Industrial eta Automatikoko Gradua.
* Industria Kimikaren Ingeniaritzako Gradua.
* Kudeaketaren eta Informazio Sistemen Informatikaren Ingeniaritzako Gradua.
* Automobilgintzaren Ingeniaritzako Gradua
* Mekanika Ingeniaritzako Gradua + Enpresen Administrazioa.
* Gradu bikoitza Enpresen Administrazioan eta Kudeaketa Informatikan eta Informazio Sistemetan.

## Erreferentziak

* ↑ https://web.archive.org/web/20200827044808/https://www.ehu.eus/eu/web/ingeniaritza-gasteiz/hasiera

## Ikus gainera

* EHUko Arabako Campusa

## Kanpo estekak

* Datuak: Q65218876
# Gasteizko Ingeniaritzako Unibertsitate Eskola

Ingeniaritzako Unibertsitate Eskola Arabako Gasteiz hiriburuan dagoen Euskal Herriko Unibertsitateko Ingeniaritza fakultate bat da.

## Kokalekua

Mendizorrotza auzoaren ipar-ekialdean dago, Nieves Cano kalearen 12. zenbakian.

## Historia

1959an sortua izan zen. Ingeniaritzako arlo desberdinei buruzko jakintza zabala daukaten 115 irakaslek osatutako taldea du, eta ikastegian, gaur egun, 900 ikasle inguru daude prestakuntza jasotzen. Horretarako, ezin hobeto ekipatuta eta eguneratuta dauden laborategiak erabiltzen dituzte.

## Tituluak

* Geomatika eta Topografia Ingeniaritzako Gradua.
* Ingeniaritza Mekanikoko Gradua.
* Ingeniaritza Elektroniko Industrial eta Automatikoko Gradua.
* Industria Kimikaren Ingeniaritzako Gradua.
* Kudeaketaren eta Informazio Sistemen Informatikaren Ingeniaritzako Gradua.

## Ikus gainera

* Donostiako Eskola Politeknikoa
* Bilboko Ingeniaritza Goi Eskola Teknikoa
* Eibarko Industria Ingeniaritza Teknikoko Unibertsitate Eskola

## Erreferentziak

* ↑ Aurkezpena. Gasteizko Ingeniaritzako Unibertsitate Eskola. Euskal Herriko Unibertsitatea

## Kanpo estekak

* Gasteizko Ingeniaritzako Unibertsitate Eskolaren webgunea (Gaztelaniaz) (Ingelesez)
* Datuak: Q25929119
* Multimedia: Escuela Universitaria de Ingeniería de Vitoria-Gasteiz / Q25929119
# Gasteizko Irakasleen Unibertsitate Eskola

Irakasleen Unibertsitate Eskola Arabako Gasteiz hiriburuan dagoen Euskal Herriko Unibertsitateko irakasle eskola bat da.

## Kokalekua

Mendizorrotza auzoaren ipar-ekialdean dago, Juan Ibáñez de Sto. Domingo kalearen 1. zenbakian, Farmazia Fakultatea, Ingeniaritzako Unibertsitate Eskola eta San Jose Unibertsitate Egoitzaren artean, bai eta trenbidearen alboan eta Gasteizko geltokiarekin parez-pare ere.

## Historia

1847an sortu Maisu-Maistren Eskola Arrunt (gaztelaniaz "Escuela Normal de Maestros") izenez sortu zen. Hasiera batean Errementari kalean egon zen eta Benigno Lacunza jauna izan zuen zuzendari. Beranduago, 1860ko hamarkadan goi mailako eskola bilakatu zen, kategoria hori ordura arte barrutiko buru ziren eskola arruntentzat bakarrik zegoen erreserbaturik. Urte horietan, Arabako Eskola Arrunta Araba, Bizkaia eta Gipuzkorako irakasleen ikastegi bakarra izan zen, Bizkaiko eta Gipuzkoakoen aurretik.
1850eko hamarkadaren eta 1870eko hamarkadaren arteko epean lortu zuen ospe handiena. Matrikula kopurua ikaragarri handitu, baliabide eta ekipamendu egoera hobetu eta eraikin berria eman zitzaion hiriaren goiko aldean, eta bertan iraun du ia mende batez gaur eguneko tokira eraman arte.
Etapa horretantxe ere sortu zen, 1856an, Maistren Eskola Arrunta izenekoa ("Escuela Normal de Maestras"), barrutiko lehenengoa eta bakarra, Valladolidekoa baino urte batzuk sortutakoa, eta legedi orokorrari ere aurre hartu ziona, 1881. urtera arte ez baitzen ikasketa plana arautu. Hasiera batean Errementari kalean instalatu zen, baina urte batzuk beranduago, 1864an, beste eraikin berri batera eraman zen.
Eskola Arrunta, lehen hezkuntzaz ez ezik etengabeko hezkuntzaz ere arduratu zen. Lehenengo urteetatik, 1863az geroztik, plan berezi bat presatu zuen titulurik gabeko maisu-maistrentzat, "Probintzietako Maisu-Maistrak" deitutakoen eskaerari erantzunez. Ikasketak antolatu zituen probintziako osatu gabeko eskoletan irakasten gaitzeko balio zuen berezko titulu bat lortzeko.

## Graduak

* Haur Hezkuntzako Gradua
* Lehen Hezkuntzako Gradua
* Lehen Hezkuntzako Gradua (Hirueleduna)

## Ikus gainera

* Donostiako Irakasleen Unibertsitate Eskola
* Jarduera Fisikoaren eta Kirolaren Zientzien Fakultatea (Gasteiz)
* Xabier Etxaniz
* Uri Ruiz Bikandi
* Ana Isabel Ugalde
* Patxi Salaberri

## Kanpo estekak

* Gasteizko Irakasleen Unibertsitate Eskola (Gaztelaniaz) (Ingelesez)
* Datuak: Q31187702
# Gasteizko Udal Liburutegiak

Gasteizko Udalaren Liburutegi Sarearen egoitzak (Abetxuku, Aldabe, Arana, Ariznabarra, Arriaga, Hegoalde, Ibaiondo, Iparralde, Lakua eta Pilar) liburutegi orokor eta familiakoetan egituratuta daude.

## Antolaketa

Familiako liburutegiak espazio independienteak dira, 0 eta 14 urtekoentzat eta haiekin doazen helduentzat.
* Liburutegi orokorrak eta familia liburutegiak dituztenak: Aldabe, Arriaga, Hegoalde, Ibaiondo, Iparralde, Judimendi, Lakua eta Pilar.
* Haur eta familientzako espazio bereziak dituzten liburutegiak: Abetxuku, Arana eta Ariznabarra.

## Egoitzak

Abetxuku Kooperatiba enparantzaren 8an dago.
* 24 kontsultarako leku liburutegi orokorrean.
* 10 kontsultarako leku familia liburutegian.
Aldabe Arriagako atearen 1ean dago.
* 24 kontsultarako leku liburutegi orokorrean.
* 13 kontsultarako leku familia liburutegian.
Arana Aragon kalearen 7an dago.
* 54 kontsultarako leku liburutegi orokorrean.
* 16 kontsultarako leku familia liburutegian.
Ariznabarra Ariznabarra kalearen 19an dago.
* 55 kontsultarako leku liburutegi orokorrean.
* 12 kontsultarako leku familia liburutegian.
Arriaga Franzisko Xabier Landabururen 9an dago.
* 48 kontsultarako leku liburutegi orokorrean.
* 12 kontsultarako leku familia liburutegian.
Hegoalde Alberto Shommeren 10ean dago.
* 74 kontsultarako leku liburutegi orokorrean.
* 45 kontsultarako leku familia liburutegian.
Ibaiondo Landaberde 31n dago.
* 78 kontsultarako leku liburutegi orokorrean.
* 50 kontsultarako leku familia liburutegian.
Iparralde Zuberoa enparantzaren 1ean dago.
* 111 kontsultarako leku liburutegi orokorrean.
* 21 kontsultarako leku familia liburutegian.
Judimendi Judimendi 26ean dago.
* 35 kontsultarako leku liburutegi orokorrean.
* 12 kontsultarako leku familia liburutegian.
Lakua Etxanobetarren zidarraren 2an dago.
* 80 kontsultarako leku liburutegi orokorrean.
* 16 kontsultarako leku familia liburutegian.
Pilar Konstituzio plazaren 5ean dago.
* 316 kontsultarako leku liburutegi orokorrean.
* 16 kontsultarako leku familia liburutegian.

## Funtsak

* Aldizkariak: Arkeoikuska, Eguna, Ohitura, besteak beste.
* Liburuak.
* Ikus-entzunekoak.
* Ordenagailu fitxategiak.

## Zerbitzuak

* Irakurketa, kontsulta eta mailegua, pertsonala, kolektiboa eta liburutegien artekoa.
* Erreprografia.
* Internet.
* Wi-fi.
* Ibaiondo eta Pilaren, ikasketa gelak.

## Kultura ekintzak

* Bisita gidatuak.
* Jarduerak, hala nola liburuen truke azoka, ipuin lehiaketa- eta kontaketak, antzerkiak, txotxongilek, taillerak, solasaldiak.

## Kanpo estekak

* , Gasteizko Udalaren Liburutegi Sarea.
* , Euskadiko Irakurketa Publikoko Sarearen katalogo bateratua.
* Datuak: Q16517343
# Gasteizko Udala

Gasteizko Udala Gasteiz hiriko aginte edo erakunde administratibo nagusia da. Bere egoitza Zabalgune auzoan kokatua dago, Plaza Berriko alde batean.

## Udaletxea

Gasteizko Udalaren egoitza-eraikina Neoklasiko erako eraikina da eta Justo Antonio Olagibel arkitektoak 1781an eraikitako Plaza Berriko multzoko zati bat da. Plaza honen lau aldeetako bakoitzak 220 oinetako luzera du (68 metro inguru).
Egoitza historiko horrez gain Udalaren bulego nagusiak San Martin auzoan daude, Teodoro Dublang margolariaren kalean.

## Alkateak

Demokraziaz geroztik Gasteizek bost alkate izan ditu:
| Alkatea | Alkatetza hasiera | Alkatetza amaiera | Alderdia |
| José Ángel Cuerda Montoya | 1979 | 1999 | Euzko Alderdi Jeltzalea (1979-1987 eta 1991-1999); Eusko Alkartasuna (1987-1991) |
| Alfonso Alonso Aranegi | 1999 | 2007 | Euskadiko Alderdi Popularra |
| Patxi Lazkoz Baigorri | 2007 | 2011 | Euskadiko Alderdi Sozialista-Euskadiko Ezkerra |
| Javier Maroto Aranzabal | 2011 | 2015 | Euskadiko Alderdi Popularra |
| Gorka Urtaran Agirre | 2015 | Gaur arte | Euzko Alderdi Jeltzalea |

## Ikus, gainera

* Gasteizko alkateen zerrenda

## Erreferentziak

* ↑ https://web.archive.org/web/20160309112445/http://mundicamino.com/fichamunicipio.cfm?id=1197&que=monumentos&xname=vitoria Gasteiz. Mundicamino.

## Kanpo estekak

* Gasteizko Udalaren webgune ofiziala
* Datuak: Q12258247
# Gasteizko Zinema

Gasteizko Zinema 1983an Juanma Bajo Ulloa euskal zinema zuzendariak sorturiko zinema estudioa da.

## Egindako lanak

* Cruza la puerta
* El último payaso
* A kien pueda interesar
* 100 aviones de papel
* Akixo
* El reino de Victor
* Alas de mariposa
* La madre muerta
* Ordinary Americans (Amerika arruntak).
* Frágil

## Ikus, gainera

* Juanma Bajo Ulloa

## Kanpo estekak

* (Gaztelaniaz) Zinema ekoizleari buruzko webgunea.
* Datuak: Q11682048
# Gasteizko Jazzaldia

Gasteizko Jazzaldia Gasteizen (Araba) 1977. urteaz geroztik uztailaren erdialdera edo bigarren hamabostaldian egiten den jazz jaialdia da. Iñaki Añua izan zen 40 urtez ekimenaren zuzendaria eta sustatzaile nagusia.
Bere historian, Gasteizko Jazzaldiak mundu osoko jazz musikari garrantzitsuenak izan ditu agertokian.
Jazzaldiko egunetan, jam session-ak izaten dira hiriko areto zein tabernetan, eta zenbait jazz taldek kalean jotzen dute New Orleansko estiloari jarraituz. Kontzertu nagusiak Mendizorrotzeko kiroldegian izan ohi dira.
Principal antzokian 21. Mendeko Jazza izeneko jazz garaikideko zikloa egiten da.
Gainera, Jazzaldiaren hainbat ediziotan, jazz ikasleentzako mintegiak eskaini izan dira.

## Ikus, gainera

* Donostiako Jazzaldia
* Getxoko Jazzaldia

## Erreferentziak

* ↑ "Iñaki Añua hil da, Gasteizko Jazzaldiaren zuzendari izandakoa.

## Kanpo estekak

* (Gaztelaniaz)(Ingelesez) Jazzaldiaren webgunea
* Datuak: Q923398
* Multimedia: Festival de Jazz de Vitoria-Gasteiz / Q923398
# Faye White

Faye Deborah White,BIO (1978ko otsailaren 2a) futbolari ingelesa izan zen, Arsenal Women taldea zuzendu zuena FA Emakumeen Super Ligan eta ,gaur arte, Ingalaterrako kapitain luzeena. Emakume futbolarien artean, jokalari onartuenetarikoa eta errespetatuenetarikoa izan zen bere hastapenetatik 1990ean, bere erretiroarte 2013an.Egindako ibilbidean, Gunnersen eta Lehoien gidatzailea izan zen hauen hamaikakoetan. Ingalaterrarekin, 15 urtez egon zen jokatzen eta bost txapelketa nagusien finaletara iritsi zen kapitain modura, honen errekorra lortuz. Bestalde, londreseko taldearekin , Emakumezkoen UEFAko Txapeldunen Liga bat, Ingelez ligako bi titulu eta FA kopa bat irabazi zituen hiru hamarkada ezberdinetan. Faye, 2007ko erreginaren Urte berriko Ohorezko zerrendan aitortua izan zen kirolean egindako zerbitzuengatik. Lortutako lorpenengatik, Britainiar inperioko ordenako kide ere izendatu zuten eta Ingalaterrako futbol ospearen aretoan sartu zuten 2015ean.

## Tituloak eta sariak
### Nazioartekoa-Ingalaterrarekin

* UEFA Women´s Championship:Txapeldunorde(2009)
* FIFA MOTM: Alemaniaren aurka 2007an
* Calsberg MOTM: Suediaren aurka 2009an

### Klubarekin-Arsenal Women

* UEFA Women Champions League:1 (2006-07)
* FA Women´s Super league:1 (2011)
* FA Women´s Premier League National division:10 (1996–97, 2000–01, 2001–02, 2003–04, 2004–05, 2005–06, 2006–07, 2007–08, 2008–09, 2009–10)
* FA Women´s Cup:9 (1997–98, 1998–99, 2000–01, 2003–04, 2005–06, 2006–07, 2007–08, 2008–09, 2010–11)
* FA Women´s Premier League Cup:6 (1997–98, 1998–99, 1999–00, 2000–01, 2004–05, 2008–09)
* FA Women´s Community shield:4 (1999-00, 2001–02, 2004–05, 2005–06)

### Banakakoak

* FA Women´s Player´s Player of the Year:1 (1997-98)

## Kanpo estekak

* Datuak: Q10917
* Multimedia: Faye White / Q10917
# Faye Grant

Faye Grant (St. Clair Shores, Michigan, 1957ko uztailaren 16a) estatubatuar zinema, telebista eta antzerkiko aktore bat da.
Mundu mailan nagusiki V (1983-1985) telesailean Juliet Parrish pertsonaiaren papera antzezteagatik ezaguna da. The Greatest American Hero telesailan ere antzeztu zuen. Antzeztutako film nabarmenen artean honakoak daude: The January Man (1989), Internal Affairs (1990), Drive Me Crazy (1999) eta Omen IV: The Awakening (1991).

## Filmografia

Zinema :
| Urtea | Filma | Pertsonaia | Oharrak |
| 1982 | Voyager from the Unknown | | |
| 1982 | Foxfire Light | Joanna Morgan | |
| 1988 | Crossing Delancey | Candyce | |
| 1989 | The January Man | Alison Hawkins | |
| 1990 | Internal Affairs | Penny Stretch | |
| 1992 | The Gun in Betty Lou's Handbag | Charleen Barnes | |
| 1992 | Traces of Red | Beth Frayn | |
| 1996 | Vibrations | Zina | direct-to-video |
| 1999 | Drive Me Crazy | Mrs. Maris | |
| 2002 | Manna From Heaven | Rita | |
| 2008 | My Best Friend's Girl | Marrilee | |
| Telebista ||||
| Urtea | Telesaila Telefilma | Pertsonaia | Oharrak |
| 1981 | Homeroom | Tina | Television short |
| 1981 | Senior Trip | Denise | Television film |
| 1981–1983 | The Greatest American Hero | Rhonda Blake | 22 episodes |
| 1982 | The Incredible Hulk | Christy | 1 episode: "Slaves" |
| 1982 | Voyagers! | Mary Murphy | 1 episode: "Voyagers" |
| 1983 | Tales of the Gold Monkey | Genevieve LaBatier | 1 episode: "Last Chance Louie" |
| 1983 | V | Juliet Parrish | Television film/mini-series |
| 1983 | Epailea eta Pilotua | Barbara Johnson | 2 episodes: "Rolling Thunder: Parts 1 & 2" |
| 1984 | V: The Final Battle | Juliet Parrish | 3 episodes: "Parts 1, 2 & 3" |
| 1984–1985 | V | Juliet Parrish | Main role; 19 episodes |
| 1987 | Private Eye | Lana Williams | Television film |
| 1988 | Tattingers | Charlene Tweed | 1 episode: "Two Men and a Baby" |
| 1991 | Omen IV: The Awakening | Karen York | Television film |
| 1991 | Tales from the Crypt | Janet | 1 episode "Spoiled" |
| 1995 | The Wright Verdicts | Daphney Gamber | 1 episode: "Ex-Corpus Delicti" |
| 1996 | 7th Heaven | Abby Morris | 1 episode: "What Will People Say?" |
| 1997 | Unwed Father | Lillian Kempler | Television film |
| 1999 | Time of Your life | Joan | 3 episodes: "The Time She Got Mobbed", "The Time the Truth Was Told" & "The Time They Had Not" |
| 2001–2002 | State of Grace | Tattie McKee | 40 episodes |

## Kanpo estekak

* IMDBko fitxa irakurgai (Ingelesez)
* Datuak: Q271633
* Multimedia: Faye Grant / Q271633
# Faye Johnstone

Faye Johnstone (Auckland, 1961eko azaroaren 6a) arkularia da. Zeelanda Berria ordezkatu zuen 1992ko Udako Olinpiar Jokoetan.

## Erreferentziak

* ↑ Faye Johnstone
* ↑ Faye Barbara L. JOHNSTONE

## Kanpo estekak

* Datuak: Q52247805
# Gazte literatura

Gazte literatura, izenak dioen bezala, gazteei, nerabeei zuzendutako liburuak dira. Sailkapena ez da erraza zeren eta, alde batetik, helduentzako literaturarekin bat egiten baitu eta, bestetik, haur literaturarekin. Askotan Haur eta gazte literatura kontzeptua erabiltzen da. Nahiz eta kontzeptu zehatza ez izan, baditu berezko ezaugarri batzuk. Adina hamar edo hamabi urtetik hemezortzi-hogei urte arte joan daiteke baina muga horiek ez dira finkoak.

## Helburuak

Tradizionalki irakurzaletasuna sortzeko bidea bezala ikusi egin da literatura hau. Izan dira, jakina, beste helburuak: ideologiak zabaltzeko, helburu didaktikoak, idazkera hobetzeko bidea. Gaur egun lehentasun nagusi gisa entretenimendua aipatzen da, beste helburuak ere hor egon arren. Egun ikasgeletan oso erabilia da literatura mota hau.

## Ezaugarri batzuk

* Gaiak helduentzako literaturaren antzekoak dira: maitasuna, tragedia, gerra, abenturak... Desberdintasun nagusia, zentzu honetan, sakontasun gutxiago izatearena aipa daiteke.
* Oso ohikoa da protagonista bere identitatearen bila ibiltzea.
* Pertsonaiak eta hauen tratamendua linealagoa da: psikologiaren aldetik kontraesan gutxi erakusten dute. Sarritan estereotipoak erabiltzen dira.
* Irakurlea protagonistarekin identifikatzea bilatzen da.
* Ekintzak, beste arloen gainetik, garrantzi handia du. Liburuak irakurlea harrapatu eta eraman nahi du.
* Hiztegia, nahiko aberats izanez, eguneroko hizkuntzatik ez da gehiegi urruntzen. Baliabide literarioak ere ez dira oso konplexuak izaten.
* Genero landuena eleberria da.

## Erreferentziak

* ↑ "Young Adult Book Market Facts and Figures". The Balance.
* ↑ Wells, April (2003). "THEMES FOUND IN YOUNG ADULT LITERATURE: A COMPARATIVE STUDY BETWEEN 1980 AND 2000".
* ↑ Kohan, Silvia Adela (2003). Escribir para niños: todas las claves para escribir lo que si bien los niños quieren leer. Alba. ISBN 9788488730435.

## Ikus, gainera

* Haur literatura
* Haur eta gazte literatura
* Euskal haur eta gazte literatura

## Kanpo estekak

* Galtzagorri Euskarazko Haur eta Gazte Literatura Elkartearen webgunea.
* (Gaztelaniaz):Gazte literaturaren definizioa irakaskuntzatik ikusita.
* Datuak: Q1233720
* Multimedia: Young adult fiction / Q1233720
# Gazte asanblada

Gazte asanblada gazteek antolatutako kolektibo mota bat da. Oso kontzeptu zabala da eta bere barnean euren artean nahiko ezberdinak diren taldeak sartzen ohi dira. Asanblearismoan oinarritzen dute haien barne funtzionamendua eta autogestioan haien kudeaketa.
Gazte kolektibo hauen helburu nagusiak, gazte problematikaren orokortasunaren baitan kokatzen dira. Hortaz, hauen lan eremua, gazteek kolektibo gisa dituzten arazoen zerrenda bezain zabala izan daiteke:kultura eta aisialdi alternatiboak sortzea, etxebizitza eskubidea borrokatzea, prekarietatea salatzea, hizkuntz eskubideak... Gazteriak bizi duen egoeraren salaketarekin batera, honen aldaketarako alternatibak landu ohi dituzte Asanblada hauek. Alternatibotasun hau, ia beti, sistema ezarriaren aurkako jarrera bilakatzen da; honek dauzkan osagai guztiak barne direlarik (kapitalismoa, matxismoa, espekulazioa, ustelkeria...). Sistemarekiko aurkakotasun honek erakunde publikoekiko etsaitasun bat dakar orokorrean, batez ere herri ertain edo handietan eta hirietan.
Udalaren aurkari zuzena izateak ez ohi du herriko kolektibo batzuei banatutako lokala jasotzeko eskubiderik izaten (esan beharra dago kasu askotan Gazte Asanbladak berak ukatu egiten duela udalaren laguntza). Arrazoi hau autogestioak dakarren ez-aberastasuna eta espekulazioaren kontrako borrokarekin batera okupazioranzko bidea izaten ohi da. Ez etxebizitza okupatu moduan baizik eta Gaztetxe moduan.
Kasu gehienetan, Gazte asanblada eta Gaztetxea guztiz lotuta egoten dira. Lehenengoa izanik bigarrenaren kudeatzailea eta dinamizatzailea. Beste kasu batzuetan aldiz, okupazioaren ostean banatu egiten dira biak Gazte Asanblada Gaztetxean parte hartzen duten kolektiboetariko bat izateko, honen kudeaketa talde berri baten esku utziz (Itzubaltzeta Gaztetxea kasu). Kasu gutxi batzuetan, ordea, okupazioa ez dator Gazte Asanbladaren eskutik.
Azken hau Gazte Asanbladen arteko ezberdintasunaren adierazgarri da. Askotan esaten duten moduan: Gazte Asanblada bakoitza mundu bat da. Egia esateko, gai berdinei buruz oso jarrera ezberdinak eduki ditzateke.
Maila ezberdinetan koordinaturik egon ohi dira Gazte Asanbladak Gaztetxeekin batera, betiere funtsezko osagaiak eurak (eta ez koordinadorak) direla jakinik:
Euskal Herri mailan Euskal Herriko gazte asanblada eta gaztetxeen koordinadora.
Eskualdeka ere badaude zenbait koordinadora
* Bilboko Okupazio Mugimendua. Bilbo hirian
* Ezkerraldeako koordinadora. Santurtzi, Portugalete, Sestao eta Barakaldo.
* Uribe Kostako koordinadora. Bilboko itsasadarraren eskumaldea eta Uribe Kosta.
* Debagoiena bailarakoa.
* Iruñerriko gazte asanbladen koordinadora (I.G.A.).
* Durangaldea eta Lemoako koordinadora
* Goierriko Gazte Asanblada.

## Ikus, gainera

* Asanblearismoa
* Autogestioa
* Gaztetxea
* Okupazioa
* Euskal Herriko gaztetxe eta gazte asanbladak

## Kanpo estekak

* Datuak: Q12258300
# Gazte greziarrak oilar borroka bat ikusten

Gazte greziarrak oilar borroka bat ikusten (frantsesez: 'Un combat de coqs' baita ere frantsesez: 'Jeunes Grecs faisant battre des coqs') Jean-Léon Gérôme margolari frantsesak 1846an egin zuen margolana da. Gaur egun, 1986tik, hau da, museoa sortu zenetik, Orsay museoan ikus daiteke. Neogreziar estiloko hasierako adierazpen bat da eta Gérômeren lehenengo arrakasta.

## Historia

Erromako Saria irabazteko ahaleginean huts egin ondoren, Gérômek zalantzan jartzen zuen obra erakustea beste porrot baten beldur zelako, baina bere maisu Paul Delarochek 1847ko Parisko Saloian aurkezteko konbentzitu zuen. Harrera oso ona izan zuen Aretoan eta Roux-Laborie jaunari saldu zioten. Adolphe Goupil arte merkatariak 1872an Laborie jaio zen H. de Bussat kondesa alargunari erosi zion eta 1873an Parisko Luxenburgoko Museoari saldu zion. 1920tik 1986ra Louvren egon zen, eta 1986tik Orsayko Museoan dago.

## Gaia

Mihisean bi nerabe edo gazte heldu biluzik hasitako oilar-borroka bat ikusten da. Taldea, landutako harrizko monumentu batetik gertu dago. Atzean dagoen aintzira batek greziar paisaia bat gogorarazten du. Pertsonaien artean simetria erakusten du margolanak, mutila eta oilar nagusia eta neska oilar txikia artean. Deigarria da mutilak nola ikutzen duen oilar txikiena. Gaia biluztasunak erakusteko aitzakia da. Bost urte geroago artistak lan honetan inspiratu zen L'Idylle egiteko.

## Erreferentziak

* ↑ https://web.archive.org/web/20181004104217/http://www.musee-orsay.fr/fr/collections/oeuvres-commentees/recherche/commentaire_id/jeunes-grecs-faisant-battre-des-coqs-272.html
* ↑ https://web.archive.org/web/20180602065448/http://www.musee-orsay.fr/en/collections/index-of-works/notice.html?no_cache=1
* ↑ Vincent Brocvielle, « Jeunes Grecs faisant battre des coqs. Gérôme », Pourquoi c’est connu ? Le fabuleux destin des icônes du XIXe siècle, Réunion des musées nationaux-Grand Palais, 2017 (ISBN 9782711864331), 20-21.or.

## Kanpo estekak

* Datuak: Q17491812
* Multimedia: Cock Fight (Gérôme) / Q17491812